CELEX: 32021D0032
Language: lv
Date: 2021-01-13 00:00:00
Title: Komisijas Īstenošanas lēmums (ES) 2021/32 (2021. gada 13. janvāris), ar ko tiek pagarināts pasākums, ar kuru Luksemburgas Vides aģentūra atļauj piedāvāt tirgū un lietot biocīdu BIOBOR JF saskaņā ar Eiropas Parlamenta un Padomes Regulas (ES) Nr. 528/2012 55. panta 1. punktu (izziņots ar dokumenta numuru C(2021) 13) (Autentisks ir tikai teksts franču valodā)

18.1.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 15/7
               
            
         KOMISIJAS ĪSTENOŠANAS LĒMUMS (ES) 2021/32
         (2021. gada 13. janvāris),
         ar ko tiek pagarināts pasākums, ar kuru Luksemburgas Vides aģentūra atļauj piedāvāt tirgū un lietot biocīdu BIOBOR JF saskaņā ar Eiropas Parlamenta un Padomes Regulas (ES) Nr. 528/2012 55. panta 1. punktu
         
            
               (izziņots ar dokumenta numuru C(2021) 13)
            
         
         (Autentisks ir tikai teksts franču valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 55. panta 1. punkta trešo daļu,
         tā kā:
         
                     (1)
                  
                  
                     Luksemburgas Vides aģentūra (“kompetentā iestāde”) 2020. gada 4. maijā saskaņā ar Regulas (ES) Nr. 528/2012 55. panta 1. punkta pirmo daļu pieņēma lēmumu (kurš vēlāk 2020. gada 19. jūnijā un 7. oktobrī tika grozīts) atļaut līdz 2020. gada 31. oktobrim profesionāliem lietotājiem piedāvāt tirgū un lietot biocīdu BIOBOR JF stāvvietā novietota gaisa kuģa degvielas tvertņu un degvielas sistēmu antimikrobiālai apstrādei (“pasākums”). Kompetentā iestāde atbilstoši minētās regulas 55. panta 1. punkta otrajai daļai informēja Komisiju un pārējo dalībvalstu kompetentās iestādes par šo pasākumu un sniedza tā pamatojumu.
                  
               
                     (2)
                  
                  
                     Saskaņā ar kompetentās iestādes sniegto informāciju pasākums bija nepieciešams, lai aizsargātu sabiedrības veselību. Gaisa kuģa degvielas tvertņu un degvielas sistēmu mikrobioloģiskais piesārņojums var izraisīt gaisa kuģa dzinēja darbības traucējumus un apdraudēt tā lidojumderīgumu, tādējādi apdraudot pasažieru un apkalpes drošību. Daudzi gaisa kuģi uz laiku tika novietoti stāvvietā Covid-19 pandēmijas un no tās izrietošo lidojumu ierobežojumu dēļ. Gaisa kuģa dīkstāve ir mikrobioloģisko piesārņojumu pastiprinošs faktors.
                  
               
                     (3)
                  
                  
                     
                        BIOBOR JF satur 2,2’-(1-metiltrimetilēndioksi)bis-(4-metil-1,3,2-dioksaborinānu) (CAS numurs 2665-13-6) un 2,2’-oksibis (4,4,6-trimetil-1,3,2-dioksaborinānu) (CAS numurs 14697-50-8), kas ir aktīvās vielas izmantošanai biocīdos, kas pieder pie 6. produkta veida “Konservanti, kas paredzēti produktiem uzglabāšanas laikā”, kā noteikts Regulas (ES) Nr. 528/2012 V pielikumā. Minētās aktīvās vielas nav iekļautas darba programmā, kas izklāstīta Komisijas Deleģētās regulas (ES) Nr. 1062/2014 (2) II pielikumā un ir paredzēta visu to esošo aktīvo vielu sistemātiskai pārbaudei, kuras satur Regulā (ES) Nr. 528/2012 minētie biocīdi, tāpēc tās ir jānovērtē un jāapstiprina, pirms tos saturošus biocīdus var atļaut valsts vai Savienības līmenī.
                  
               
                     (4)
                  
                  
                     2020. gada 16. oktobrī Komisija saskaņā ar Regulas (ES) Nr. 528/2012 55. panta 1. punkta trešo daļu no kompetentās iestādes saņēma pamatotu pieprasījumu pasākumu pagarināt. Pamatotais pieprasījums tika iesniegts, pamatojoties uz bažām, ka gaisa kuģu degvielas tvertņu un degvielas sistēmu mikrobioloģiskais piesārņojums varētu turpmāk apdraudēt gaisa transporta drošību, un uz argumentu, ka BIOBOR JF ir nepieciešams šāda mikrobioloģiskā piesārņojuma kontrolei.
                  
               
                     (5)
                  
                  
                     Saskaņā ar kompetentās iestādes sniegto informāciju vienīgais alternatīvais biocīds, ko gaisa kuģu un dzinēju ražotāji ieteikuši mikrobioloģiskā piesārņojuma apstrādei, 2020. gada martā tika izņemts no tirgus, jo pēc apstrādes ar šo biocīdu tika novēroti nopietni dzinēju darbības traucējumi.
                  
               
                     (6)
                  
                  
                     Kā norādīja kompetentā iestāde, gaisa kuģu degvielas tvertņu un degvielas sistēmu mikrobioloģiskā piesārņojuma mehāniskā apstrāde ietver regulāru caurpūti un iztīrīto paraugu mikrobioloģisko testēšanu, kam vajadzīgs papildu personāls, kā arī sarežģītu paraugu ņemšanas un laboratoriskās testēšanas procedūru izveidi, kas nešķiet samērīgi, ņemot vērā Luksemburgas gaisa kuģu flotes lielumu. Turklāt piesārņotu tvertņu manuāla tīrīšana, kas jāveic tad, ja ir konstatēts šādu tvertņu piesārņojums, pakļautu darbiniekus toksisku gāzu iedarbībai, un tāpēc no tās būtu jāizvairās.
                  
               
                     (7)
                  
                  
                     Saskaņā ar kompetentās iestādes sniegto informāciju BIOBOR JF ražotājs ir veicis pasākumus, lai regulāri saņemtu atļauju šim produktam, un gaidāms, ka pieteikums par tā sastāvā esošo aktīvo vielu apstiprināšanu tiks iesniegts 2021. gada sākumā. Aktīvo vielu apstiprināšana un tam sekojoša atļauja šim biocīdam būtu paliekošs nākotnes risinājums, taču šo procedūru pabeigšanai būs vajadzīgs ilgs laiks.
                  
               
                     (8)
                  
                  
                     Tā kā gaisa kuģu degvielas tvertņu un degvielas sistēmu mikrobioloģiskā piesārņojuma nepietiekama kontrole var apdraudēt gaisa satiksmes drošību un šādu apdraudējumu nevar pietiekami ierobežot ar citiem biocīdiem vai līdzekļiem, ir lietderīgi atļaut kompetentajai iestādei pasākumu pagarināt uz laikposmu, kas nepārsniedz 550 dienas no dienas pēc sākotnējā 180 dienu laikposma beigām, kurš tika atļauts ar kompetentās iestādes 2020. gada 4. maija lēmumu, kas 2020. gada 7. oktobrī tika grozīts.
                  
               
                     (9)
                  
                  
                     Pasākuma termiņš beidzās 2020. gada 1. novembrī, tāpēc šim lēmumam vajadzētu būt ar atpakaļejošu spēku.
                  
               
                     (10)
                  
                  
                     Šajā lēmumā paredzētie pasākumi ir saskaņā ar Biocīdu pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Pasākumu, ar ko atļauj profesionāliem lietotājiem piedāvāt tirgū un lietot biocīdu BIOBOR JF stāvvietā novietota gaisa kuģa degvielas tvertņu un degvielas sistēmu antimikrobiālai apstrādei, Luksemburgas Vides aģentūra var pagarināt līdz 2022. gada 5. maijam.
         
         
            2. pants
            Šis lēmums ir adresēts Luksemburgas Vides aģentūrai.
            To piemēro no 2020. gada 1. novembra.
         
         
            Briselē, 2021. gada 13. janvārī
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 167, 27.6.2012., 1. lpp.
         
         
            (2)  Komisijas Deleģētā regula (ES) Nr. 1062/2014 (2014. gada 4. augusts) par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).